నూనె
నూనెలు స్థూలంగా రెండు రకాలు: 1. శిలాజ నూనెలు. ముడి పెట్రోలియం నుండి తయారగు నూనెలు. 2. సేంద్రియ నూనెలు. జంతు, వృక్ష సంబంధిత నూనెలు.
ఆయిల్‌ పామ్
పండు పైభాగం (pericarp) నూనెకలిగిన గుజ్జు (pulp) భాగం, లోపలి భాగాన (endocarp) గట్టిపెంకు (shell) కలిగిన మెత్తటిగింజ/బీజం (Kernel) వుండును. కెర్నల్ (గింజ) లో కూడా ఆయిల్ వుండు ను. కాని కెర్నలులోని ఆయిల్‌ పామాయిల్‌ కన్న భిన్నమైనలక్షణాలు, ఫ్యాటిఆమ్లాలను కలిగి వుండును. పామ్‌కెర్నల్‌ఆయిల్, కొబ్బరినూనెకు దగ్గరి లక్షణాలు కల్గిఉంది.పక్వానికి వచ్చిన తాజా పళ్లగెల (Fresh fruit bunch) 20-30 కీ.జి ల బరువుండును. ఒక గెలలో సుమారు 1600-2000 పళ్ళుండును. పళ్ళు/ఫలాలు ఎర్రగా వుండి నేరెడు పండు పరిమాణంలో వుండును. పళ్లలో70-80 శాతం గుజ్జు (mesocarp/pulp) వుండును. ఈగుజ్జులో పామాయిల్‌ వుండి, మిగిలిన భాగంలో గట్టిపెంకు (shell) వున్న గింజ (kernel) వుండును, తేమ (moisture), పీచు పదార్థం (fibre) వుండును. ఆయిల్‌ పామ్‌లో పలు రకాలున్నాయి. ఎక్కువ ఆయిల్‌ దిగుబడి ఇచ్చేరకం టెనెరా (Tenera). టెనెరా ఒక సంకర వంగడం. డురా (dura) మరియు పెసిఫెర (pesifera) వంగడాలను సంకరంచేసి టెనెర సంకర వంగడం (Hybrid) ను సృష్టించారు. డురా రకం బాగా మందమైన పెంకుగల గింజను, తక్కువ గుజ్జును కల్గి వుండగా, పెసిఫెరలో పెంకులేని గింజ వుండును. ఈరెండింటి సంకర వంగడం టెనెరాలో గుజ్జు అధికంగా వుండి, పలుచని గట్టి పెంకు న్న గింజవుండును. గుజ్జుభాగంలోనే నూనె వుండును.